ह्यूमेन कोरोनावाइरस एनएल६३

ह्यूमेन कोरोनावाइरस एनएल६३ (Human coronavirus NL63 अथवा HCoV-NL63, Alphacoronavirus amsterdamense) कोरोनावायरस की एक प्रजाति है जिसे उपजाति सेट्राको विषाणु और अल्फ़ाकोरोना विषाणु वंश में रखा गया है। इसकी पहचान सन् 2004 के उत्तरार्द्ध में वान डेर होएक और क्रिस्टोफ पिरक द्वारा नीदरलैण्ड के रोगियों में की गई। इसके लिए उन्होंने विडिस्का (VIDISCA) नाम विषाणु पहचानने की नवीन विधि को काम में लिया। बाद में इस खोज की पुष्टि रॉटर्डम के शोधकर्ताओं द्वारा की गई। यह विषाणु आवरणी, सकारात्मक-संवेदी, एकल-रज्जुकी आरएनए विषाणु है जो एसीई2 से जुड़कर अपने मेजबान कोशिका में प्रवेश करता है। इस विषाणु से संक्रमण की पुष्टि दुनिया भर में हो चुकी है और इसका संबंध कई सामान्य लक्षणों और बीमारियों से है। इससे जुड़ी बीमारियों में हल्के से मध्यम ऊपरी श्वसन पथ के संक्रमण, श्वासनली के निचले हिस्से का संक्रमण, कंठ-रोग और ब्रोंकियोलाइटिस शामिल हैं।

 सन्दर्भ 

 बाहरी कड़ियाँ 

श्रेणी:विषाणु